钦定古今图书集成/理学汇编/学行典/第174卷 > 吴一庵
## 钦定古今图书集成/理学汇编/学行典/第174卷 > 吴一庵

按《黄州府志》：“吴一庵为诸生不得志，感念人生碌碌
无益也，遂潜心性理之学，携箧匡山，闭户锻炼，情识
豁然，谢绝人事，本源澄彻，布衣蔬水，养亲极其诚敬。
韩南皋与一庵相友，而学术稍异。一庵主宋儒持敬，
而南皋直捷顿悟，以阳明先生为归，与人游，爱同骨
肉，虽极贫，犹减衣食以给。无告将卒，沐浴衣冠，笑语”
而逝。